รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจำกระทรวงฯ
วันพุธที่ 10 พฤษภาคม 2566
กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวงฯ
กระทรวงเกษตรและสหกรณ์ จัดพิธีบวงสรวงบูรพกษัตริย์ องค์พระพิรุณทรงนาค และสิ่งศักดิ์สิทธิ์ประจํากระทรวงฯ เพื่อความเป็นสิริมงคลก่อนการเริ่มงานวันพระราชพิธีพืชมงคลจรดพระนังคัลแรกนาขวัญ ประจําปี 2566
วันที่ 10 พฤษภาคม 2566 เวลา 07.00 น. นายประยูร อินสกุล ปลัดกระทรวงเกษตรและสหกรณ์ ในฐานะผู้ทําหน้าที่พระยาแรกนา ประจําปีพุทธศักราช 2566 เป็นประธานในพิธีบวงสรวงบูรพกษัตริย์ เทวดา องค์พระพิรุณทรงนาค และสิ่งศักดิ์สิทธิ์ประจํากระทรวงเกษตรและสหกรณ์ ได้แก่ ศาลพระภูมิ ศาลท้าวเวสสุวรรณ และศาลตา-ยาย โดยมี เทพีคู่หาบทองเทพีคู่หาบเงินคู่เคียงพระยาแรกนา และผู้อัญเชิญเครื่องราชอิสริยยศ พร้อมด้วยผู้บริหารกระทรวงเกษตรและสหกรณ์ เข้าร่วมพิธีซึ่งถือเป็นพิธีกรรมก่อนวันพระราชพิธีพืชมงคลจรดพระนังคัลแรกนาขวัญ ที่จะมีขึ้นในวันพุธที่ 17 พฤษภาคม 2566 ณ มณฑลพิธีท้องสนามหลวง
พิธีบวงสรวงฯ นี้ จัดขึ้นเพื่อความเป็นสิริมงคลแก่ข้าราชการเจ้าหน้าที่ผู้ปฏิบัติงานทุกฝ่ายที่เกี่ยวข้อง โดยพิธีบวงสรวงบูรพกษัตริย์ องค์พระพิรุณทรงนาค และศาลพระภูมิเจ้าที่ของพระยาแรกนา จะเป็นพิธีกรรมก่อนการเริ่มงานวันพระราชพิธีพืชมงคลจรดพระนังคัลแรกนาขวัญ โดยมีพระมหาราชครูพิธีศรีวิสุทธิคุณ พร้อมคณะ เป็นผู้ดูแลการประกอบพิธีพราหมณ์ และมีเทพีคู่หาบทอง เทพีคู่หาบเงินร่วมในพิธีด้วย ทั้งนี้ ในปีพุทธศักราช 2566 ได้กําหนดให้วันอังคารที่ 16 พฤษภาคม2566เป็นวันสวดมนต์เริ่มการ“พระราชพิธีพืชมงคล” อันเป็นพระราชพิธีทางสงฆ์ ซึ่งประกอบพระราชพิธีในพระอุโบสถวัดพระศรีรัตนศาสดารามในพระบรมมหาราชวัง และถือเป็นวันเกษตรกรด้วย สําหรับวันพุธที่ 17 พฤษภาคม 2566 เป็นวัน “พระราชพิธีจรดพระนังคัลแรกนาขวัญ” (วันไถหว่าน) อันเป็นพิธีพราหมณ์จะประกอบพระราชพิธีณ มณฑลพิธีท้องสนามหลวง ฤกษ์พิธีไถหว่าน ระหว่างเวลา08.09 - 08.39 น.
สําหรับปีนี้ นายประยูร อินสกุล ปลัดกระทรวงเกษตรและสหกรณ์ ทําหน้าที่พระยาแรกนา เทพีคู่หาบทองได้แก่นางสาวดวงพรงามประดิษฐ์นักจัดการงานทั่วไปชํานาญการ กรมวิชาการเกษตร และนางสาวชลธิชา ทองอ่อนนายสัตวแพทย์ชํานาญการกรมปศุสัตว์เทพีคู่หาบเงิน ได้แก่ นางสาวปนัดดาเปี่ยมมอญนักวิเคราะห์นโยบายและแผนชํานาญการพิเศษสํานักงานปลัดกระทรวงเกษตรและสหกรณ์ และนางสาวภัทรปภา มินรินทร์นักวิชาการส่งเสริมการเกษตรชํานาญการกรมส่งเสริมการเกษตร ผู้อัญเชิญเครื่องอิสริยยศ จํานวน 4 ราย และคู่เคียงในกระบวนแห่อิสริยยศพระยาแรกนา จํานวน 16 รายพระโคแรกนา ได้แก่ พระโคพอ และพระโคเพียง พระโคสํารอง ได้แก่ พระโคเพิ่ม และพระโคพูล
อนึ่ง การเสี่ยงทายทํานายความสมบูรณ์ของปริมาณน้ําฝน และการเจริญเติบโตของพืชพันธุ์ จากผ้านุ่งของพระยาแรกนา และอาหารของพระโค มีความหมาย ดังนี้ อาหารพระโค พระโคจะเลือกอาหาร 7 อย่าง มีคําทํานาย ดังนี้ “ข้าว หรือ ข้าวโพด” พยากรณ์ว่า ธัญญาหาร ผลาหาร จะบริบูรณ์ดี หมายถึงในปีนี้จะอุดมสมบูรณ์ไปด้วยข้าวและผลไม้ “ถั่ว หรือ งา” พยากรณ์ว่า ผลาหาร ภักษาหารจะอุดมสมบูรณ์ดี หมายถึงอุดมไปด้วยพืชผักและเนื้อสัตว์ “น้ํา หรือ หญ้า” พยากรณ์ว่า น้ําท่าจะบริบูรณ์พอสมควร ธัญญาหาร ผลาหาร ภักษาหาร มังสาหารจะอุดมสมบูรณ์ “เหล้า” พยากรณ์ว่า การคมนาคมจะสะดวกขึ้น การค้าขายกับต่างประเทศดีขึ้น ทําให้เศรษฐกิจรุ่งเรือง นอกจากนี้ พระยาแรกนาต้องตั้งสัตยาธิษฐาน หยิบผ้านุ่งจากพานโตก โดยเป็นผ้าลาย 3 ผืน มีความหมายตามขนาดของผ้า ดังนี้ “ผ้า 4 คืบ” พยากรณ์ว่าน้ํามาก นาในที่ดอนได้ผลบริบูรณ์ดี นาในที่ลุ่มเสียหายบ้างได้ผลไม่เต็มที่ “ผ้า 5 คืบ” พยากรณ์ว่า น้ําพอดีข้าวกล้าในนาได้ผลสมบูรณ์ ผลาหาร มังสาหารอุดมสมบูรณ์ และ “ผ้า 6 คืบ” พยากรณ์ว่า น้ําจะน้อย นาในที่ลุ่มได้ผลบริบูรณ์ดีนาในที่ดอนเสียหายบ้าง ได้ผลไม่เต็มที่
สําหรับพันธุ์ข้าวพระราชทานที่เตรียมไว้ในพระราชพิธีมีทั้งสิ้น 6 สายพันธุ์ น้ําหนักรวมทั้งสิ้น 2,244 กิโลกรัมได้แก่1. พันธุ์ขาวดอกมะลิ 105 จํานวน 539 กิโลกรัม 2. พันธุ์ปทุมธานี 1 จํานวน 325 กิโลกรัม 3. พันธุ์กข6 จํานวน 73 กิโลกรัม4. พันธุ์กข87 จํานวน 400 กิโลกรัม 5. พันธุ์กข85 จํานวน 521 กิโลกรัม และ 6. พันธุ์กข43 จํานวน 386 กิโลกรัม